CELEX: 62014TA0498
Language: el
Date: 2018-12-12 00:00:00
Title: Υπόθεση T-498/14: Απόφαση του Γενικού Δικαστηρίου της 12ης Δεκεμβρίου 2018 — Deutsche Umwelthilfe κατά Επιτροπής [Πρόσβαση στα έγγραφα — Έγγραφα σχετικά με την αλληλογραφία μεταξύ της Επιτροπής και των επιχειρήσεων της αυτοκινητοβιομηχανίας όσον αφορά το χρησιμοποιούμενο στα μηχανοκίνητα οχήματα ψυκτικό μέσο R1234yf — Μη κατονομαζόμενα έγγραφα — Νέος ισχυρισμός προβαλλόμενος κατά τη διάρκεια της δίκης — Απαράδεκτο — Διαταγή, στο πλαίσιο της διεξαγωγής αποδείξεων, για προσκόμιση των επίδικων εγγράφων σύμφωνα με το άρθρο 104 του Κανονισμού Διαδικασίας — Παρέκκλιση από την αρχή της εκατέρωθεν ακροάσεως — Κανονισμός (ΕΚ) 1049/2001 — Εξαίρεση σχετική με την προστασία των εμπορικών συμφερόντων — Δημόσιο συμφέρον για γνωστοποίηση — Στάθμιση — Κανονισμός (ΕΚ) 1367/2006 — Άρθρο 6, παράγραφος 1 — Υπέρτερο δημόσιο συμφέρον για γνωστοποίηση περιβαλλοντικών πληροφοριών ή πληροφοριών που σχετίζονται με τις εκπομπές στο περιβάλλον — Γενικό τεκμήριο — Μερική άρνηση προσβάσεως — Κατάργηση της δίκης]

4.3.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/23
            
         
      Απόφαση του Γενικού Δικαστηρίου της 12ης Δεκεμβρίου 2018 — Deutsche Umwelthilfe κατά Επιτροπής
      (Υπόθεση T-498/14) (1)
      
      ([Πρόσβαση στα έγγραφα - Έγγραφα σχετικά με την αλληλογραφία μεταξύ της Επιτροπής και των επιχειρήσεων της αυτοκινητοβιομηχανίας όσον αφορά το χρησιμοποιούμενο στα μηχανοκίνητα οχήματα ψυκτικό μέσο R1234yf - Μη κατονομαζόμενα έγγραφα - Νέος ισχυρισμός προβαλλόμενος κατά τη διάρκεια της δίκης - Απαράδεκτο - Διαταγή, στο πλαίσιο της διεξαγωγής αποδείξεων, για προσκόμιση των επίδικων εγγράφων σύμφωνα με το άρθρο 104 του Κανονισμού Διαδικασίας - Παρέκκλιση από την αρχή της εκατέρωθεν ακροάσεως - Κανονισμός (ΕΚ) 1049/2001 - Εξαίρεση σχετική με την προστασία των εμπορικών συμφερόντων - Δημόσιο συμφέρον για γνωστοποίηση - Στάθμιση - Κανονισμός (ΕΚ) 1367/2006 - Άρθρο 6, παράγραφος 1 - Υπέρτερο δημόσιο συμφέρον για γνωστοποίηση περιβαλλοντικών πληροφοριών ή πληροφοριών που σχετίζονται με τις εκπομπές στο περιβάλλον - Γενικό τεκμήριο - Μερική άρνηση προσβάσεως - Κατάργηση της δίκης])
      (2019/C 82/25)
      Γλώσσα διαδικασίας: η γερμανική
      
         Διάδικοι
      
      
         Προσφεύγουσα: Deutsche Umwelthilfe eV (Radolfzell, Γερμανία) (εκπρόσωποι: R. Klinger και R. Geulen, δικηγόροι)
      
         Καθής: Ευρωπαϊκή Επιτροπή (εκπρόσωποι: αρχικά F. Clotuche-Duvieusart και J. Vondung, στη συνέχεια F. Clotuche-Duvieusart και H. Krämer, επικουρούμενοι από τους R. van der Hout και A. Köhler, στη συνέχεια από τους R. van der Hout και C. Wagner, δικηγόρους)
      
         Αντικείμενο
      
      Προσφυγή δυνάμει του άρθρου 263 ΣΛΕΕ με αίτημα τη μερική ακύρωση της αποφάσεως GESTDEM 2014/547 της Επιτροπής, της 2ας Ιουνίου 2014, με την οποία επιβεβαιώθηκε η άρνηση προσβάσεως στο σύνολο των εγγράφων των σχετικών με την αλληλογραφία μεταξύ της Επιτροπής, αφενός, και των επιχειρήσεων Honeywell και DuPont ή ορισμένων επιχειρήσεων της αυτοκινητοβιομηχανίας, αφετέρου, κατά τη διάρκεια του χρονικού διαστήματος μεταξύ Σεπτεμβρίου 2011 και Απριλίου 2012 και μεταξύ Σεπτεμβρίου 2012 και τέλους Ιανουαρίου 2014, αναφορικά με το χρησιμοποιούμενο στα μηχανοκίνητα οχήματα ψυκτικό μέσο R1234yf.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Παρέλκει η έκδοση αποφάσεως επί του αιτήματος ακυρώσεως της αποφάσεως GESTDEM 2014/547 της Επιτροπής, της 2ας Ιουνίου 2014, κατά το μέρος που αυτό αφορά τα αρχικώς μη δημοσιοποιηθέντα τμήματα του εγγράφου αριθ. 34, τα οποία εν συνεχεία δημοσιοποιήθηκαν.
               
            
                  2)
               
               
                  Απορρίπτει την προσφυγή κατά τα λοιπά.
               
            
                  3)
               
               
                  Καταδικάζει την Deutsche Umwelthilfe eV στα δικαστικά έξοδα.
               
            
         (1)  EE C 329 της 22.9.2014.